
BON\ENON 
KARAJ VOJAĜANTOJ ! 


Salutŝildo sur la remizmuro en la stacio Komarom 


Bonvenon, kara retvojaĝanto! 

Vi alvenis al la retejo de Hungara Fervojista Esperanto-Asocio. 


Jen supre la anonco-paĝo de la hejm-paĝo de HFEA 
kreita de niaj hungaraj fervojistaj amikoj. 


Vi povos malkovri ĝin pere de la TTT-paĝo: 

http://espleono.uw.hu/xhfea.html 


Frontpaĝe. 

Okaze de la estrarkunveno en Trieste, la ĉeestantoj vizitas la 
urbon sub la sperta gvidado de Elda Doerfler. 

venonta 60 -a IFEF -kotig re 

en Pollando ? ° 


Pn kiuj lando kaj urbo balotos niaj IFEF-komitatanoj dum la IFEF- 
kongreso en Parizo? Kompreneble, tio rilatas al la proponoj faritaj de la 
Landaj Asocioj. Tamen ŝajnas ke Pollando pretas transpreni la taskon 
kaj proponi al ni agrablan akcepton por nia 60-a IFEF-kongreso. 

Do, atendante la verdikton de niaj decid-povantoj, ni jam povas 
iom dezirimagi pri tiu agrabla lando. 


Pollando (en pola : Polska) estas 
lando en centra Eŭropo. Gi konsistas 
el 16 administrataj dividoj nomataj 
vojevodioj: (Dolnoŝlaskie, Kujawsko- 
Pomorskie, Lodzkie, Lubelskie, 
Lubuskie, Malopolskie, Mazowieckie, 
Opolskie, Podkarpackie, Podlaskie, 
Pomorskie, Ŝlaskie, Ŝwietokrzyskie, 
Warminsko-Mazurskie, Wielkopolskie, 
Zachodniopomor skie). 

Historio 

De 1947, Pollandon regis komunismo. 

En 1989, post demokratiaj elektoj 




Pola Flago 

en la administradon de la lando venis 
laborista partio "Solidareco" sub gvido 
de Lech Walqsa.. 

Historio de Esperanto en Pollando. 


Pola blazono 

Pollando estas lando en la mezo 
de Eŭropo; ĝi havas areon de 
312.685 km 2 , kaj loĝantaron de 
39.633.912 (en 2001). Norde de Pol- 
lando estas la Balta maro, Rusio 
(regiono de Kalingrado), kaj Litovio; 
oriente estas Belorusio kaj Ukrainio; 
sude estas Slovakio, kaj Cehio; kaj 
okcidente estas Germanio. 

Polska , la nomo de la lando en la 
pola, devenas de vorto signifanta 
"kampo" aŭ "maldensejo." 

En la norda parto de Pollando 
estas malaltejoj kaj lagoj; en la meza 
parto estas grandaj ebenaĵoj kaj mal- 
profundaj riveraj valoj; kaj en la 
suda estas altejoj kaj montaroj. 

La poloj estas okcidentslava 

popolo. En la fora tempo, poloj konstmis 
urbetojn en la nuntempa Pollando. En 
966 Princo Mieszko enloĝis la unuan 
bone konatan historie polan ĉefurbon 
ĉe Gniezno, apud Poznan. En 966 je 
la 4-a de aprilo, Mieszko la 1-a, filo 
de Lech, kiu estis la filo de Ziemowit, 
agnoskis la katolikismon kiel la ŝtatan 
religion per edzidĝo al la Ceha kaj 
Romkatolika princino Dobrawa kaj 
per tiu geedziĝo oficiale akceptis la 
romkatolikismon. Lia Filo Boleslaw 
la 1-a (Boleslavo la Valianta) akcep- 


Vido al la varsovia kultur-palaco 

tis reĝan kronon de la romkatolika 
papo kaj oficiala kapo de la Roma 
Imperio de tiuj tempoj. Iĝinte tiel ofi- 
ciale laŭ la romkatolika eklezio la 
unua suverena reĝo de la suverena 
Regno de Pollando enkadre de la 
Sankta Roma Imperio li mortis la saman 
jaron en 1025. 

Koperniko, granda astronomo, 
naskiĝis en Toruno ( Thorn ) en 1473. 


En la jaro 1683, Jan Sobieski ven- 
kis la turkan armeon ĉe Vieno en 
Aŭstrio. 

De 1795 ĝis 1918 la tuta Pollando 
estis dividita inter Prusio, Aŭstrio 
kaj Rusio. Sed malgraŭ tio la poloj 
ĉiam konservis sian nacian lingvon. 

En 1859 en Bjalistoko naskiĝis 
L.L. Zamenhof. Li iniciatis la Ling- 
von Internacian Esperanto, por parte 
eviti lingvajn kaj naciajn konflik- 
tojn, kaj en 1887 li eldonis la unuajn 
librojn pri tiu ĉi lingvo. 

En 1916, Pollando fariĝis, kiel 
reĝolando sed sub germana regado, 
formale sendependa de Rusio. Nur je 
la 11-a de novembro 1918 Pollando 
sendependiĝis. 

La ĉefurbo de Pollando estas 
Varsovio (2.269.000 loĝantoj) ĉe la 
proksimuma mezo de la fluo de 
rivero Vistulo (pole Wisla [VlSŭa]). 
Aliaj urboj estas Katowice 
(344.100), Lodzo (1.055.000), Kra- 
kovo ĉe la komenca fluo de Vistulo 
(857,000), Poznan (590.000) kaj 
Gdansk (364.000). 

Nun la ebleco kunveni aŭ ne 
venontjare restas en la manoj de 
niaj komitatanoj. Tamen nifidu al 
iliaj spertoj kaj klerecoj 

Plejparte eltirata de Wikipedia 
La redaktoro 

Printempa IFEF-estrarkunveno 
en Triesto (Italio) 


Lastaŭtune IFEF-estraranoj kunvenis 
en Arnolstein (Aŭstrio ), kie ni estis 
akceptitaj de Martin Stuppning sub la 
aŭspico de la urbestro s-ro Eric Kessler. 

Por tiu printempa estrarkunveno 
okazinta de la 30-a de marto ĝis la 1-a de 
aprilo, la urbo Triesto (Italio) allogis la 
partoprenantojn. Pluraj kialoj instigis 
tiun elekton: tiu regiono, pli mal pli, 
situas mezvoje (krom por la Francoj) 
de ĉiu partoprenantoj; la beleco de tiu 
regiono indas viziton; loka E.-grupo 
akceptis prizorgi la restadon. Do, kial 
ne iri al Triesto? En tiu momento, oni ne 
sciis pri la efika kaj bonkora akcepto 
de la loka E. gruparo. 

Sed horon post horo ni malkovris 
la verdirecon de tiu reputacio. 

Tiu bela urbo meritas kelkajn 
jenajn informojn. 

Triesto (itale Trieste , slovene kaj 
kroate Trst , ladine-romanĉe Triest , 
hungare Trieszt ) estas urbo en la 
oriento de norda Italio, ĉe Adriatiko 
(Golfo de Triesto). 

La urbo situas en strio 35 km longa 
kaj nur 3-7 km larĝa. Gi estas parto de 
itala teritorio inter la maro kaj Slove- 
nio. Tiu strio konsistigas la tutan pro- 
vincon de Triesto, kiu estas la malplej 
granda de Italio (212 km 2 , ses komu- 
numoj).Malkovro de regiono riĉa je 
kulturo, pejzaĝo, monumentoj, reputa- 
cio de gastameco de la loka E. grupo 
... naskis intereson de la estraranoj 
por rendevui. Kaj tuj post nia alveno, 


gvidataj de sperta esperantistino 
Elda Doerfler, ni ĝuis la belecon de 
la urbo kies monumentoj, belaj 

konstruaĵoj, belaj vidindaĵoj plezuri- 

gis nin. 

Vespere 
ni komune 
estis akcep- 
titaj de la 

loka grupo 
en ĝia side- 
jo. Tie ni 

konatiĝis 
kun aliaj 
triestaj al- 
venintoj kaj 
babilante ni 
spertis var- 
man etoson 
de esperanta rondo. Edwige Acker- 
mann la prezidantino de la loka gru- 
po bonvenigis nin kaj regalis nin per 
frandaĵoj. 

La morgaŭon ni ŝanĝis la programon 
pro malhela vetero. Anstatau viziti la 
regionon, ni decidis laborkunvenon. 
La tutan tagon ni okupiĝis pri admi- 
nistrado de nia Federacio. Dum la 
estrarkunveno la plej gravaj punktoj 
estis diskutataj. Hi temis pri la starigo 
de la venonta IFEF-kongreso en 
Parizo, la organizaj financa kaj 
redaktora aferoj. La responsuloj 
debatis la venontajn agadojn kaj 
pripensis la malfacilajn situaciojn en 
kelkaj landoj. Sekvis la analizo de 
niaj eksteraj rilatoj (LEA, FISAIC). 

Post tiu laborema periodo, ni 



Edwige Ackermann 
bonvenigas la ĉeestantojn 








46 


INTERNACIA FERVOJISTO 2007.3 


aldirektis la operdomon kaj ĉeestis la 
operon "Don Giovani". La spektaklo 
dauris preskaŭ ĝis noktmeze. 

Dimanĉe, post agrabla trarigardo de 
la kastelo "Miramar" (konstruigita de la 
arkiduko Maximilien inter 1856 kaj 
1860), kaj promenado en la parko (22 
hektaroj) ni tagmanĝis en apuda kampa- 
ra picejo. Posttagmeze ni paŝis laŭlonge 
de la marbordo per doganaj padoj. Ves- 
pere la lokaj esperantistoj akceptis nin 



Kastelo "Miramar" 


en ĉarma loko, kie trarigardo aliris hori- 
zonten al la maro. Tie, ni kune altabliĝis 
kaj ĝuis diversajn bongustaĵojn alporti- 
tajn de la plejparte de la samtablanoj. 

Vere ni trapasis agragrablan restadon 
en Trieste kaj varme dankas la kontribu- 
antojn. 

Sed ... ĉu eblas imagi, ke iu venonta 
IFK okazu en Triesto? Kial Ne !!! 

La redaktoro 

Fervojo en Kubo... 

Ekskurso al Kubo, belega 
“insulo de la libereco” situanta en 
Karaiba Maro, fariĝas por multaj 
eŭropaj vizitantoj kvazaŭ vojaĝo en 
ekzotikan pasintecon. En la respub- 
liko kun areo de 114.524 kvadrataj 
km-oj, oni, krom luksaj strandoj por 
riĉaj eksterlandaj vizitantoj, povas 
renkonti popolon, memorigantan 
feriadon. 

La vizitanto en Kubo, tamen 
povas sperti unikajn travivaĵojn ; 
por li, tiu ĉi transoceana aventuro 
certe valoras. Kompreneble, oni ne 
povas nur fidi al la proponoj de la 
vojaĝagentejo, sed plej eble, mem- 
stare ekskursi tra tiu belega insula 
lando. 

Precipe en provinco, oni ja povas 
vidi multon: duonruiniĝintajn do- 
mojn, stratojn plenajn je truoj, duon- 
malplenajn vendejojn kaj florantan 
“nigran merkaton”. Malrapide, sed 
tutcerte vi ankaŭ submetiĝos al la 
loka vivritmo, en kiu oni ja por ĉio 
havas tempon - oni ne bezonas tro 
rapidi. A1 tiu ĉi filozofio ankaŭ ko- 
respondas tiea publika trafiko. 

Por sperti ĉiujn ĝiajn eblojn, tio 
povas prezenti iam eĉ iomete mal- 
amuzan sperton. Kubanoj ĝis nun 
baraktas kun interpuŝado en atendo- 
vicoj, kun malfruiĝo, komplika 
veturhoraro kaj mistera sistemo por 
aĉeti vojaĝbiletojn. La informojn 





INTERNACIA FERVOJISTO 2007.3 


47 


...ekzistas jam de 170 jaroj 



Antaŭ dudek tri jaroj la ĉefafervoja 
linio rekonstruita en Kubo 


oni ofte devas preni nur rezerve; de 
tempo al tempo povas okazi, ke 
ekzemple buso, kiun vi atendas tute 
ne trakcias pro manko de nafto. Oni 



Lafervoja stacio en Santiago de Cuba 


povas aldoni, ke metroon, troleajn 
tramveturilojn kaj trolebusojn sur tiu 
ĉi insulo en Karaiba Maro oni prak- 
tike ne konas. 

Male, la fervojo ekzistas jam de 
tre longe. Gian komencon oni trovas 
jam en aŭgusto 1833, kiam oni sub- 


skribis kontrakton kun unu brita 
firmao por konstrui ĉi tie la unuan 
fervojan linion. Unu jaron poste, la 
kontrakto estis konfirmita kaj tiele 
estis kreitaj kondiĉoj por kon- 
struado de la unua traktraceo, kun- 
ligonta teritoriojn kun plantejoj de 
sukerkano en okcidenta parto de la 
insulo kun marhaveno en Havano. 
Konstrulaboroj komenciĝis fine de 
la jaro 1835 kaj la unua linioparto 
inter Havano kaj fervoja stacio Ba- 
jucal (27 km-ojn longa) estis mal- 
fermita por la trafiko la 19-an de 
aprilo 1837. Kubo, tiele, fariĝis la 
unua lando kun fervojo en Latina 
Ameriko kaj en la monda skalo 
ekokupis elstaran okan lokon. 

La konstruadon de la fervojo oni 
poste daŭrigis tra la insulo orienten 
kaj ekde la 15-a de novembro 1903 
ekzistas rekta trajnkunligo de Ha- 
vano al Santiago de Cuba. Tiu ĉi 
844 km-ojn longa, la plej grava 
kuba fervoja linio kun larĝŝpuro 
1435 mm-oj estis rekonstruita kaj 
finita en la jaro 1984. La 
trajnveturado sur la linio vin kon- 
vinkas, ke Kubo estas lando kun 
ravaj naturbelaĵoj, belegaj faŭno kaj 
flaŭro, sed la lando ankaŭ montras 
grandajn kontrastojn. 

Jindrich Tomiŝek, 
ĈkdelFEF 

Kapacito de "Cargo" 
rapide kreskas 

Konsekvence al la konjunkturo 
de la germana ekonomio, ankaŭ kreskas 
la enlanda fervoja vartrafiko tiom 
rapide, ke ekspertoj jam nun avertas 
antaŭ “nekontentigaj” transport- 
kapabloj. Se oni, en proksima es- 
tonto ne pligrandigos transport- 
kapaciton de la fervoja reto el 
marhavenoj, transporton de ĉiuj 
varoj el marhavenoj oni ne povos 
plenumi, komunikis la ĉefo de la 
Germana Trafika Forumo. Parto de 
la vartransporto tiamaniere transirus 
al la ŝoseoj. Por ke tio ne okazu, la 
Germana Trafika Forumo postulas 
plian investadon al la fervoja infra- 
strukturo. 



Germanafervoja vartrafiko trapasas 
periodon de la granda transportkresko. 


Problemojn koncernantajn la 
kapaciton de la fervoja reto, pri- 
parolis ankaŭ reprezentanto de la 
kompanio DB Netz AG. Li konfir- 
mis, ke eĉ la nuntempa reto jam 
troviĝas je limo de siaj transport- 
kapabloj ne nur en sfero de 
marhavenoj, sed ankaŭ en linioparto 
Kolonjo (Rhein) - Mainz. La kre- 


& Novaj trajnoj S-Bahn 
& 

& en Zŭrich 

^ La unuaj elektraj trajnoj, pliparte 
^ konstruitaj en la industria entre- 
^ preno Siemens Kolejova vozidla 
& (SKV-Siemens Trakveturigiloj) 
& en Praha-Zliĉm, Ĉeĥio, jam trafi- 
& kas en regula trafikado sur la an- 


taŭurbaj linioj en ĉirkaŭaĵo de la 


& 

^ plej granda svisa urbo Zŭrich. 
^ Gis la fino de la jaro 2009, oni 
& por publika fervoja trafiko en la 
& regiono, sinsekve liveros entute 

& sesdek tiajn modernajn 

& 

& 

& 


trafikilojn. 

La antaŭurba fervojo (S-Bahn) en 

regiono 

-► 


Zŭrich kaj ĉirkaŭa 


& &&&&&&&&&&&&&&&&&& 


skon de fervoja vartrafiko influas 
rapida pligrandigo de la nuntempa 
transporto kaj vojaĝdepago por ŝarĝ- 
aŭtomobiloj. 

Dum unuaj tri kvaronjaroj de 2006 
oni sur germanaj trakoj transportis 
253,2 milionojn da tunoj da varoj, tio 
estas je 8,3 procentoj pli kompare 
kun la sama periodo de la jaro 2005 
(laŭ informo de Transportveb 
2.1.2007). La firmao Railion Deutsch- 
land AG, kiu okupas gvidan pozicion 
en sfero de vartransporto, prognozis 
por la tuta jaro 2006 kreskon de var- 
trafiko je dek procentoj. 

Laŭ SBB Personenverkehr 12/2006 
prilaboris Jindrich Tomisek) 


8e(£(£8°8°(£8°8°(£l£8°(£(£8°8e|£8°(£ 

uzataj basplankaj trajnunuoj, ekipitaj 
per modernaj tualetejoj, rezervaj 
lokoj por bicikloj kaj unuaklasaj 
sidlokoj. 

Novaj duetaĝaj trajnoj de la 
firmao Siemens proponas 378 
sidlokojn, el kiuj 74 en la unua 
vagonklaso. En la trajno, povas 
samtempe vojaĝi ĝis mil 
pasaĝeroj, kiu disponas ne nur 
modernan informsistemon, sed 
ankaŭ grandpovuman klimatizadon 
aŭ male bone funkciantan fidindan 


Nova trajnunuo en lafina stacio 
Winterthur antaŭ ekveturo al Ziirich kaj 
Rapperswil. 

planas ilian ekspluatadon ankaŭ 
sur aliaj linioj, konkrete S 2 kaj S 
14 kaj pli poste ankaŭ sur linioj 
markitaj S 15 kaj S 16. 

(Laŭ SBB Personenverkehr 12/2006 
prilaboris Jindrich Tomisek) 


Pasaĝeroj en la novaj trajnoj ŝatas 
komforton kaj bonan informsistemon. 

(kantono) transportas potage pli ol 
tricentmil pasaĝerojn, vojaĝantajn 
ne nur al laborejoj kaj lernejoj, sed 
ankaŭ cele ekskursi aŭ/kaj 
amuziĝi. Konsidere al grandaj 
transportbezonoj, nun jam 
plimulto de la trajnkunligoj estas 
plenumita per duetaĝaj trajnoj, en 
kiuj krome, multaj povas stari. En 
zurika aglomeraĵo en kunligoj de 
la antaŭurba trafiko estas trafik- 


grandigis nombron da lokoj por 
bicikloj kaj tualetejoj. 

Kvarvagonaj trajnoj, atingantaj 
maksimuman rapidon de 140 km / 
h estis unue trafikprovataj sur la 
antaŭurba linio kunliganta Hin- 
wil kun la Ĉefa stacio en Zŭrich. 
De post ŝanĝo de la horaro, do 
ekde la 10-a de decembro 2006 
ili regule trafikas sur linio S 7 en 
la duonhora takta trafikado el 
Winterthur tra Zŭrich al Rap- 
perswil. Posedanto de la trajnoj - 
Svisaj Federaciaj Fervojoj SBB - 


hejtadon. Samtempe oni ankaŭ pli- 

La entrepreno Skoda en Plzeii 


Historio 

La origina fabriko Waldsteinovy 
zavody, post la jaro 1869, kiam ĝin 
aĉetis kaj pligrandigis Inĝ. Emil Skoda 
(1839-1900), fariĝis siatempe tre 
moderna ŝtalfabriko, kapabla liveri 
muldaĵojn kun pezo de kelkdekoj da 
tunoj. La entrepreno Skoda fabrikis ne 
nur vapormaŝinojn, instalaĵojn por 
alkoholfabrikoj, sukerfabrikoj kaj 
bierfabrikoj, sed ankaŭ plenumis 
mendojn de armilaro. Fine de la 19-a 
jarcento, ĝi apartenis al la plej grandaj 
armilfabrikoj en Eŭropo! Iom post iom 
la fabrikprogramo estis disvastigita cele 
al fabriki energiajn aranĝaĵojn kaj 
ekipaĵojn, vaporajn kaj elektrajn 
lokomotivojn, trolebusojn, tramojn kaj 
prilabormaŝinojn. 

Fabrikmarko de la ŜKODA 
entrepreno, de post 1923, estas la fame 
konata flugilhava sago. Post kunligo de 
la Entrepreno Ŝkoda kun aŭtomobila 
fabriko Laurint&Klement en la jaro 
1929 tiu ĉi fabrikmarko fariĝis parto de 
la fabrikmarko ankaŭ de la aŭtomobiloj 
fabrikitaj en Mlada Boleslav. La 
historio de la produktado de 
prilabormaŝinoj kun fabrikmarko 
ŜKODA komenciĝis en la j. 1911, kiam 
estis fondita la memstara konstruo- 
oficejo por precizaj kaj specialaj 
maŝinoj. Dum naŭ jardekoj aperis 
multaj unikaj, specialaj, precizaj kaj 
fidindaj maŝinoj, multfoje premiitaj 
dum diversaj ekspozicioj kaj foiroj. 
Post la jaro 1945 oni fabrikis pli ol 4 
000 specialajn maŝinojn eksportitajn al 
pli ol 35 landoj en la mondo. 


Kiel trafikistoj, ni tamen koncentrigu 
nian atenton al la konstruado kaj 
fabrikado de la trafikiloj. 

La unua vaporlokomotivo estis 
konstruita en Plzen en Skoda 
lokomotivejo en 1920, sed la tradicio 
de la trafika maŝinkonstruado estas 
multe pli longa. Jam fine de la 19-a jc, 
la uzino de Emil Skoda en Plzen jam 
fabrikis fervojajn radakskompletojn 
kaj relojn. 

Post la fino de la Unua 
mondmilito, parto de la fabrikado 
estis anstataŭita per fabrikado de la 
lokomotivoj. La vaporlokomotivoj La 
Ŝkoda ricevis admiron ne nur pro siaj 
teknikaj karakterizoj, sed ankaŭ pro sia 
dezajna nivelo. SKODA entrepreno 
fabrikis entute pli ol 3200 vaporajn 
lokomotivojn, la lastan en la jaro 
1958. Poste daŭris la konstruado de 
elektraj lokomotivoj de la diversaj 
tipoj kaj oni povas diri tre sukcese. Ne 



Unua elektra lokomotivo konstruita 
de lafirmao ŜKODA 

estas multaj fabrikistoj en la mondo, 
kiuj povas fanfaroni per referencoj je 
pli ol 5500 fabrikitaj elektraj 
lokomotivoj kaj ankaŭ en aliaj sferoj de 
trafika maŝinkonstruado. 

Tramvagonaroj de kelkaj fabrikistoj 
estis movigitaj jam ekde la duono de la 
dudekaj jaroj de la lasta jc. per trakciaj 
motoroj de ŜKODA. Nelonge antaŭ la 
komenciĝo de la Dua mondmilito 
ŜKODA produktis ankaŭ trolebusojn. 
La unua trolebuso ŜKODA lTr estis 
fabrikita por la ĉeha ĉefurbo, Praha en j. 
1936, aliaj tipoj rapide sekvis. 

ŜKODA iom post iom baze de sia 
propra evoluo aŭ per formo de 
prospektorado disvastigis sian 
produktadon per basplankaj tramoj, 
novaj kaj rekonstruitaj trajnoj por 
metrooj, por urba kaj eksterurba trafiko 
aŭ motorvagonaroj. Necesas aldoni, ke 
ĉiuj menciitaj trafikiloj havas sian 
koron, do movigon ankaŭ de la 
fabrikmarko ŜKODA. 

Kun aliaj firmaoj de la grupo 
TRANSPORTATION, ĝi daŭre 
investas al evoluo kaj esplorado de 
novaj finproduktoj. Ekz. en 2003 oni 
finis evoluon de la grandkapacita 
kvinartika tramo VEKTRA. La 32 m- 
ojn longa trafikilo estas la plej granda 
kaj plej povuma basplanka tramo en 
Ceha respubliko. Oni konstruas ankaŭ 
tramojn por Praha kaj Cagliari. En 
Praha oni ekzamenas novan 
metrootrajnon destinitan por eksporta 
merkato. Oni iom-post-iom enkondukas 
fabrikadon de la nove konstruitaj 
trisistemaj lokomotivoj destinitaj por 
trafikado sur fervojaj linioj kun diversaj 
sistemoj de la kurentprovizado en 
landoj de meza Eŭropo. 


Estonto 

Krom la jam ekzistantaj mendoj, la 
firmao havas realajn ŝancojn trovi 
pluajn eksporteblecojn precipe en 
Pollando, Bulgario, Hispanio, aliaj 
landoj de EU kaj en Usono. 

ŜKODA ELECTRIC s..r.o. 

En la kadro de siaj tri Business 
Units, la firmao fabrikas kaj liveras 
trakciajn motorojn, komplete elektrajn 
basplankajn trolebusojn. 

En novembro 2004 ŜKODA 
HOLDING a.s. subskribis kontrakton 
kun la rusa kompanio Dedal Group 
pri fondo de la komuna entrepreno, en 
kiu la du firmaoj posedas 50- 
procentan partoprenon. Ambaŭ 
firmaoj, pere de ĝi, estas posedantoj 
de la fabrikkompanio Sibelelektroprivod 
en Novosibirsk. Sibelelektroprivod 
kopias en rusaj kondiĉoj la fabrik- 
sistemon de ŜKODA ELECTRIC 
s.r.o. - produktadon de elektraj 
movigaranĝoj por reltrafikiloj kaj 
trolebusoj. Elektraj aranĝaĵoj de la 
fabrikmarko ŜKODA prezentas 
absolutan pinton en tiu ĉi sfero kaj 
ŜKODA iompostiome transdonos al 
la rusa kompanio siajn fabrikajn kaj 
teknikajn spertojn. 

La grupo Dedal Group entreprenas 
precipe en sfero de trafika maŝinaro 
(ekz. produktado de pasaĝervagonoj, 
vagonoj por metroo, tramoj k.t.p.) kaj 
regas kelkajn firmaojn en Rusa 
Federacio, ekzemple Vagonmaŝ S-kt. 
Peterburg, kiu estas la dua plej granda 
produktanto de la vagonoj por metrooj 
en Rusio. ŜKODA kaj VAGONMAŜ 
kunlaboras en kontrakto por liveri 10 
novajn metrootrajnojn por la urbo 
Kazan. La grupo DEDAL GROUP en 

fakoj de trafika maŝinaro donas laboron 
al pli ol 3000 dungitoj. 

Elektra duetaĝa trajno por 
apudurba trafiko tipo 471 ĈD 

Tiuj ĉi elektraj trajnoj estas destinitaj 
por rapida urba kaj apudurba trafiko en 
ĉirkaŭo de grandurboj sur linioj 
elektrizitaj per tensiokontaktdrata 3 
kVss. Ilia rapideco estas 160 km/h, la 
antaua 140 km/h. La trajno estas 



destinita por trafikado en mezeŭropaj 
klimatkondiĉoj - inter -30°C kaj +40°C. 
Konstrua solvo kaj ĉefaj parametroj de 
vagonkestoj de ĉiuj vagonoj de la trajno 
- 471, 071, 971 - estas kongruaj. En 
regkapo de la elektra kaj regadvagono 
estas kondukistejoj de la 
lokomotivestro, la frontenira spaco 
estas ekipita per plato por entrajnigo de 
la handikapuloj sur rulseĝoj - por tiuj 
estas krome adaptitaj WC (necesejoj) 
kaj kupeo kun laŭlongaj sidlokoj. 

La turnmomento el rapidumŝanĝilo 
estas transportata al radakso helpe de la 
kavaĵa (tuba) ŝafto ĉirkaŭanta radakson. 
Primara suspensio de la boĝio estas 
farata per kvar duopoj de la ŝtalaj 
ŝraŭbaj boĝiorisortoj. Suspension de la 
vagonkesto formas kvar aerrisortoj de 
la membrana tipo, lokigitaj sur la 
kaŭĉukmetalaj aldonrisortoj. 

La motorvagono havas unu kurent- 
deprenilon de la pantografa konstrukcio, 


per kiu estas provizataj alttensiaj 
cirkvitoj de la veturigilo. Sekurecan 
ŝirmelŝaltigon de tiuj ĉi cirkvitoj en 
provfunkciado sekurigas la ĉefan 
elŝaltilon. 

La enircirkvito estas formita per 
LC filtro, dum kondensatoron formas 
kapacite dividinduktilo por provizado 
de du tensiaj intercirkvitoj. En ĉiu el 
la apartigaj intercirkvitoj estas 
envicigita bremsrezistilo regata per la 
impulskonvertoro. Por la trakciaj 
konvertoroj estas uzitaj moduloj 
IGBT kun fluida malvarmigo, dume 
ĉiam duopo de la kurentoindikiloj 
provizas du paralele koneksitajn 
asinkronajn motorojn kun volvaĵo 
kunligita en „duobla stelo“ por unu 
boĝio. 

Kiel helpaj movigiloj estas 
enmuntitaj kutimaj trifazaj motoroj 3x 
400 Voltoj provizataj per tranzistor- 
transformiloj. 

La trakciilkondukadon sekurigas 
mikroproceda sistemo, kiu regas kaj 
kontrolas laŭ ordonoj el la 
kondukistejo funkciadon de trakciaj 
kaj helpaj konvertoroj inkluzive de la 
aliaj aranĝaĵoj. Gi garantias rektan 
regadon dum veturo kaj bremsado, 
rapidecreguladon, kontraŭghtan ŝirmon, 
diagnostikon kaj kondukadon de la 
aliaj motorvagonoj. Transmisio de 
gvidsignaloj de la trajno estas 
sekurigita per la trajna komunikado 

WTB laŭ la normo IEC. 

En la triveturila baza trajnkonsisto 
estas entute 310 sidlokoj, 6 lokoj por 
handikapuloj kun rulseĝoj, maksimuma 
nombro de la starantoj 333, maksimuma 
nombro de la pasaĝeroj estas 798 kun 
maksimuma pezo de la trivagona trajno 
228,2 tunoj je motorpovumo 4x 500 
kW kaj kun veturrapideco 140 km/h (la 
konstrurapideco tamen estas 160 km/h). 

Trisistema universala lokomotivo 
109 E (serio 380 ĈD) 

La lokomotivo estas destinita por 
trafikado de trajnoj de la kategorioj EC/ 
IC kaj rapidtrajnoj, same kiel rapidaj 
vartrajnoj sur fervojaj linioj tutŝtataj kaj 
regionaj sur teritorio de Ceha 
respubliko, Slovakio, Aŭstrio, 
Germanio, Hungario kaj Pollando kaj 
sur koridoroj de Eŭropa Unio, 
elektrizitaj per sistemoj 3 kVss, 25 
kV/50 Hz kaj 15 kV/16,7 Hz. 

La lokomotivo estas konstruita kiel 
kesta kun dimensioj laŭ la normo UIC 
505,1. La kondukistejoj (ĉeloj) estas 
konstruitaj kiel premhermetikaj kaj 
ekipitaj per klimatizado. Interna spaco 
de la kondukistejo estas ŝirmata kontraŭ 
fruntkolizio per plidikigo en la frunta 
parto. La formo kaj kolora solvo de la 
lokomotivo estas proponita en kun- 
laboro kun la firmao Porsche, la kesto 
de la lokomotivisto estas lokigita sur la 
du duradaksaj boĝioj kun trakcimovigo 
radaksduopa. Radaksa rapidumŝanĝilo 
estas unuŝtupa, kun dentradoj kun 
oblikva frunta dentrado. 

Kvar trakciaj motoroj estas 
asinkronaj trifazaj kun volvaĵo enŝaltita 
en formo de „duobla stelo“. Ilia 
nominala povumo sur la motorŝafto 
estas 4 x 1600 kW 

La lokomotivo estas ekipita per 
sendependa elektrodinamika bremso, 


aldona prembremso, elektre regata 
aŭtomata bremso, elektre regata 
krombremso, parkadbremso, sav- 
bremso kun transporteblo laŭ 



Tiu bildo montras rapidtrajnan 
vaporlokomotivon 69 Lo, fabrikitan en 
la jaroj 1954 -1955 kun alinomo 
"Blua Albatroso “ 

Tiuj ĉi lokomotivoj apartenis al la plej 
admiritaj kaj la plej belaj en la mondo . 


publikigo UIC 541-5 kaj fiksad- 
bremso risorta.. Gi estas ekipita per 
aranĝaĵo kontraŭ turnglitado kaj 
instalaĵo glitpreventa. 

Kondukado de la lokomotivo, de la 
ĉefaj kaj helpaj movigiloj estas 
procesora kaj ebligas oblan 
kondukadon de la du kuplitaj 
lokomotivoj el la unu kondukistejo aŭ 
el la regvagono. Regadon de la 
trakciilo kaj de la trakciaj kaj bremsaj 
sistemoj de ĉiuj trakciiloj konektitaj 
en la trajno sekurigas regsistemo de la 
lokomotivo en kunlaboro kun sistemo 
CRV & AVV, kiu ankaŭ sekurigas 
kunlaboron de la pneŭmatikaj kaj 
elektrodinamikaj bremsaj sistemoj. 

Esperantigis Jindrich Tomisek, 

Ĉk de IFEF 

FISAIC - la plej granda honorigo el Parizo 


FISAIC (Federation Internationale des 
Societes Artistiques et Intellectuelles de 
Cheminots) kunligas hobiajn aktivecojn 
de fervojistoj en membrolandoj de ĉirkaŭ 
25 fakoj : partoprenas ilin sume pli ol 80 
mil fervojistoj. 

FISAIC ekzistas jam de la jaro 1952, 



Ĉeĥoslovakaj Ŝtataj Fervojoj ĈSD (poste 
ĈD) estis akceptita de FISAIC nur en 
1990 kaj meriton pri evoluo de tiu ĉi agado 
havas precipe Ph Dr. Anna Abelovska. Ŝi 
kunorganizis la unuan en Ĉeĥoslovakio 
organizatan 43-an IFEF-kongreson en 
Olomouc en 1991, organizis la unuan 
internacian konkurson de FISAIC en ĈR 
en fako Filmo kaj Video en Praha en 
1993, 44-an IFES en 2003 en Kunĉice 
pod Ondrejmkem, 53-an IFK en 2001 en 
Tabor, multajn ahajn intemaciajn konkursojn 
en aliaj fakoj de FISAIC-agado (Filmo 
kaj Video, radiomatoroj, filatelistoj, pen- 
tristoj k.a.), dekojn da konferencoj de 
Ĉeĥa l.a. de IFEF (po du jare) sub organiza 
kaj financa subteno de FISAIC ĈD k.t.p. 

Generala Asembleo de FISAIC en 
oktobro 2006 en Varsovio aprobis honorigi 
sinjorinon Abelovska pro longtempa 
kromordinara agado je realigado de la 
ideoj kaj celoj de FISAIC per diplomo kaj 
titolo Honora Membro de FISAIC. 

En ĉijara kunveno de la plenuma organo 
de FISAIC la 15-an de februaro en Parizo 


oni solene transdonis al sinjorino Abelovska 
la diplomon de la Honora Membro de 
FISAIC (ĝis nun dum 55-jara agado 
de FISAIC estis honorigitaj per ĉi tiu 
honorigo nur 15 personoj, la unuan fojon 
membro el Ĉeĥio) kaj sinjoro Michel 
Couturier kune kun la prezidanto de la 
Franca landa asocio de FISAIC, sinjoro 
Georges Wallerand transdonis al sinjorino 
Abelovska artan plastikaĵon esprimanta 
skalon da interesoj de la neprofesiaj 
artistoj -fervoj istoj. 

Honora Membro de FISAIC havas 


krom aliaj privilegioj partopreni kun- 
venojn de la Ĝenerala Asembleo kaj de 
prezidantaro deFISAIC. 



Momento memoriganta transdonon de 
la arta plastikaĵo. 

De maldekstre : Michel Couturier, 
Georges Wallerand, Guy Gieres, Ivo 
Lanicek kaj Anna Abelovska. 

Fotis Inĝ. Jarmila Ŝmerhova 

IFEF-prezidantaro kaj komitato aldon- 
iĝas al multaj gratulantoj kunlige kun 
transdono de tiu ĉi grava honorigo fare 
de FISAIC. 

(Resumita laŭ artikolo de Ivo Lanicek, 
membro de Landa Asocio FISAIC ĈD 
enfaka gazeto Zelezniĉar, Ĉehio) 

Jindrich Tomisek, ĉk de IFEF 

Mondrekordo en rapido de klasika surtraka trajno 


Franca rapidtrajno TGV veturis 
per rapido de 574,8 km/h! 



Kiel anoncis mondaj presagentejoj, 
la franca eksprestrajno TGV la 3-an 
de aprilo 2007 atingis rapidon 574,8 
km/h kaj faris novan mondrekordon 
por surtrakaj trajnoj. La ĝistiama 
rekordo estis 515,3 km/h kaj TGV 
atingis ĝin en la jaro 1990. 

Per sia trakcipovumo la TGV tiel 
tre proksimiĝis al absoluta monda 
trajnrekordo 581,2 km en horo, atingita 
de la japana trajno de la teknologio 
Maglev, veturanta sur magneta kuseno. 

La oficiala provveturo por superi 
la mondrekordon okazis sur la fer- 
voja linio inter Strasbourg kaj Pari- 
zo speciale konstruita por trajnoj 
TGV. La speciale preparita trajno 
ekveturis sur elektita liniosekcio. 
Baldaŭ, je la 13h00 TGV-trajno ek- 
veturis kaj kvarhoron poste atingis 
la mondrekordon. 


Por konstmanto de tiu ĉi trajntipo la 
kompanio Alstom - venkanto de la 
rekordo fariĝis afero de prestiĝo kaj 
maniero, kiamaniere atingi publikecon 
bezonatan por traktadoj pri vendoj 
de la trajntipo al eksterlando. La 
testo samtempe servos al bezonoj 
por evoluo de nova generacio de la 
trajnoj TGV, kiuj trakcius dum re- 
gula ekspluatado per rapido ĝis 320 
km-oj/h. 

Jindfich Tomisek 

| Lotschberga rekordo en 

* trajnrapido 

* Dum testveturoj en la nova baza 
*tunelo Lotschberg, kiun oni planas 
❖regule trafike ekspluatadi ekde decem- 
*bro ĉijara, oni starigis la novan svisan 
*rapidecrekordon sur la fervojo - 280 
*km/h. 

* Por testado oni uzis germanajn 
*ICE-trajnojn, tiucele speciale aran- 
*ĝitajn. En la tunelo, en kiu trajnoj 
^trafikos per rapido ĝis 250 km/h, oni 
*devas plenumi pretendemajn testad- 

* veturojn kun rapido je 10% pli granda. 
*Antaŭ transdono de la konstruaĵo al 
Jla ekspluatisto en junio ĉijara, oni 
^bezonas plenumi ankoraŭ milojn da 
*provveturoj. 

* La regula trafika ekspluatado de la 
*tunelo komenciĝos ekde valideco de 
*la nova trajnhoraro 2007/2008, tio si- 
*gnifas de la 9-a de decembro 2007. 

* Laŭ Via 1/2007 

* prilaboris Jindfich Tomisek 

* 





56 


INTERNACIA FERVOJISTO 2007.3 


Trafikoj en Japanio 


Fervojo 

Fervojoj en Japanio estas plejparte 
etŝpuraj trakoj, kio devenis el la respondo de 
ministro OOKUMA Sigenobu “Pli bone estus 
alpreni etŝpuran trakon por la origine 
malriĉa lando kiel la nia” en 1870, al 
ĉefinĝeniero E. Morel el Britio dungita per 
japana registaro por la konstruado de fervojo. 
Tiam bedaŭrinde ne li nek ITOO Hirobumi 
estis trankvilaj pripensi kio estus la escenca 
rolo de fervojo. De 1912 en ĉiuj kampoj 
japana fervojo estis memstaraj inkluzive de 
fabrikado de lokomotivoj. E1 la handikapo de 
mallarĝa ŝpuro iom post iom disfloris alta 
nivelo de tekniko en ĉiuj terenoj, konkurante 
la unuan seĝon kun franca fervojo, ĝis la 
malfermo de Shinkansen (elp. ŝinkansen) en 
1964 inter Tokio kaj Osako, alpreninte la 
internacian normŝpuran trakon kaj 
malcentralizitan motorvagonaron. Fierinda 
rekordo estas ĝis nun neniu mortinto/vundito 
en pasaĝeroj, parte pro perfekta abolo de 
transirejoj sur ĝi. 

Privatiginte kaj dividinte region Japana 
Nacia Fervojo al grupo de Japanaj Fervojoj 
(karesnome: JR) en 1987, por 1. prokrasti 
solvon de administra deficito pere de vana 
konstruado de neprofitaj linioj sub la premo de 
regantaj partioj, 2. senfortigi la potencaj laboristaj 
sindikatoj per artifiko fendi solidarecon, kaj 
3. fortranĉi neprofitajn regionajn liniojn 
venkitajn de aŭtomobilizado, la registaro 
post ĉio sukcesis pri tio favore al posta 
ekonomia “bobela” konjunkturo. 

Etendado kaj bontenado de vojoj, precipe 
aŭtovojoj ĉie tra la lando minacis kaj 
ankoraŭ -adas fervojtrafikon unue varan 
sekvante pasaĝeran, ĝis ĉesigo de funkciado 
en subloĝataj regionoj. Spite tion, tuta longeco 
de trakoj en komerco estas 20 000 km 
(grupo JR) + 7 500 km (aliaj privataj/ 
publikaj entreprenoj), en kiuj 35% estas 
dutrakaj. Precipe Shinkansen-linioj estas 
2387 km kun maksimuma rapideco 300 km/ 
h. Kvar ĉefinsuloj estas ligitaj de tuneloj aŭ 
pontoj; interalie Hokkajdo-n al Honŝuo ligas 
en 1988 Seikan -tunelo 53,85 km longa (tra 


kiu malfermiĝos Shinkansen-servo espereble 
en 2015). 

Rekomendinda estas ke fervoj- 
vojaĝamantoj aĉetu anticipe sialande Japan 
Rail Pass (Abonkarton por Japanaj Fervojoj). 
Veturpago, ekzemple, inkluzive de bileto 
por ekspreso Nozomi (espero) estas 13240 
enoj, do ĉ.82 eŭroj, (por nerezervita seĝo, 
t.e. libera aŭ starada) de Tokio al Osako, 
515,4 km da distanco en 2:30 horoj, inter 
kiuj veturas unudirekte maksimume hore 
12 trajnoj ĉiuj havantaj 1323 seĝojn. En 
stacioj oni envagoniĝas ne de surtere tamen 
de kajoj, kiuj estas ligitaj de ŝoseaj 
viaduktoj aŭ subteraj komunikvojoj. 

Postnunaj taskoj por Shinkansen kaj 
prefere plirapida magnetvojo estus pli 
radikala plibonigo kontraŭ t.n. tunela mikro- 
premondo ne nur per longigo de trajnnazo, 
kaj kontraŭ-drast-premŝanĝiĝa ventuma 
sistemo por vagonĉambro, enirante/ 
trapasante tunelojn, kiuj estas fatalaj por 
montriĉa Japanio. 

Aldone aliaj ĝeneralaj taskoj estas: 1. al 
ĉirkaŭaĵoj kontraŭrimedoj en bruo, tervibro, 
kaj radionda perturbo, 2. mutuala enveturigo de 
trajnoj inter malsamaj ŝpuroj, 3. vartrafiko 
precipe en Shinkansen, 4. denstrafika 
transportado por regula vizitado al 
laborejoj/lernejoj en/ĉirkaŭ grandurboj, 5. 
internacie konata ne-malkara kosto de trako/ 
konstruaĵo, parte kaŭze de plano kontraŭ 
oftaj tertremoj. 
kaj Aliaj Trafikoj. 

Spite al denseco de fervojaj/ 
publiktrafikaj retoj, al multaj japanoj plaĉas 
havi aŭton. Laŭ la regulo de trafiko en ĉi tiu 
lando, “veturiloj tenu maldekstre kaj homoj 
dekstre” (pro tio aŭ alia ni domaĝe observas 
ke la registaro kaj socio iras iom post iom 
sur tiu dekstra vojo, kaj tamen preskaŭ ĉiuj 
irantoj senkonscie paŝas sur maldekstra vojo), 
rezulte stirilo estas ekipita dekstrflanke en la 
aŭto. Tial aŭ aliel ni ne scias, elsaltuloj kaj 
eĉ junuloj fanfaronas pri sia de Germanio aŭ 
Italio importita aŭto kun maldekstra stirilo; 
povas esti ke al ili la tia estas simbolo de 

rango aŭ rekvizito por amant/edzin-peranto. 

Ankoraŭ sub la premo de voja raso de 
politikistoj kaj abunda benzintakso, 
etendiĝas aŭtoŝoseoj al 8 900 km, ĉiuj 
pagendaj, kies tarifo estas relative malkara 
por varaŭtoj kaj busoj kompare kun 
personaŭtoj, kiel reguligita de ŝtata 
ekonomia politiko. Tiele ŝarĝaŭtoj okupas 
grandan rolon por enlanda kargotransporto, 
tamen tio kontraŭ-as al ekologismo. Kiel 
unu el la plej profitriĉa aŭtofabrika industrio 
en la mondo firmao Toyota, situanta najbare 
de Nagojo, estas bone konata kiel racia 
administrado de sia Just in Time (angle kaj 
japane; ĝuste en tempo) aŭ Kanban (japane; 
etikedoj-sistemo, havante neniujn mortajn 
stok-munterojn en sia ĉefoficejo. 

Aŭtobusaj retoj estas densaj en/ĉirkaŭ 
urboj kaj etendiĝas al vilaĝoj, tamen la tarifo 
estas tolerable kara kompare kun tiu de 
fervojo. Aliflanke bone ekipita longdistanca 
(ne-malofte nokta) kaj turisme organizita 
aŭtobuso havas rezervitajn seĝojn sufiĉe 
malkarajn. E1 kamionaj entreprenoj plejparte 
okupiĝas etentreprenoj inkluzive eĉ individuaj. 

Reprezentante nacian flugilon JAL (elp. 
ĝal, angle: Japan Airlines) establiĝis en 
1953 bazita de komunaj kapitaloj nacia kaj 
civila (poste pure civila). ANA (elp. ana, 
angle: All Nippon Airways), kiu originis el 
fuzio de malgrandaj privataj entreprenoj kaj 
estis siatempe iel subpremata de registaro, 
nuntempe estas pli vigla. 

La plej granda flughaveno enlanda estas 
Tokia Internacia Llughaveno HND 
(karesnome: Haneda), kaj la internaciaj 
estas Narita Intn. LH. NRT (karesnome: 
Narita) kaj sekvante Kansaja Intn.LH. KIX 
(karesnome:&n&ww). Pro malpermeso de/al 
flugi nokte kaŭze de bruo al dense loĝata 
ĉirkaŭaĵo, japanaj flughavenoj neniel fariĝos 
internaciaj nab-flughavenoj orientaziaj, kiel 
Suvarnabhomi Nova Bangkok Intn LH. 

Narita-flughaveno situas 55 km nord- 
oriente de metropolo Tokio. Inter ĉi tiu kaj 
Jokohamo ligas kelkaj servoj: trajno Narita- 
Ekspreso de fervojo JR, sen transŝanĝo, en 
1:23 horoj, 4180 enojn inkl. rezervita seĝo / 


limuzinoj rektaj 3500 enojn / itineroj 
kunmetitaj de fervojoj kun nul—2 
transŝanĝoj, en ĉ. 2 horoj aŭ iom pli, 1450 
—1890 enojn, laŭ via plaĉo. 

Japanio, favore al insullando kiel Britio, 
pro malriĉaj naturaj provizaĵoj, vole nevole 
jam antaŭ jarcento antaŭ la milito, submetis 
sian ekziston al intemacia komerco. Tamen 
preskaŭ ĉiuj ŝiparoj estis perditaj en la 
lasta stadio de la milito, tial japania ŝip- 
transporto devis starti de nulo. 

Nun enlanda martrafiko okupas el tuta 
kargotransporto (bazita de tun-kilometroj) 
41 procentojn, ankoraŭ granda. Aliflanke 
internacia martrafiko ja estas vivlinio por 
Japanio, kaj el tuta surmara transporto de 
la mondo 16 procentojn (bazitajn de tunoj) 
okupas tiu de/al Japanio. Japanio fine 
atingis la nivelon de Britio en 1970. E1 
martrafikistoj, nur 3 estas grandaj 
kompanioj kaj la aliaj multe da 
malgrandaj. 

ARIY0SI Yosiya, konata kiel internacia 
martrafikisto, estis protagonisto por 
intensivado de martrafikaj kompanioj al 6, 
en 1963. Poste kiel prezidanto (sekvante 
honora direktoro) de martrafikkompanio 
Nippon Yusen Kaisha (elp. juusen kajŝa) 
(NYK-Linio), li antaŭpuŝis kontenerizi 
martrafikon (tamen malsukcesis lia plano 
hejmhavenigi Jokohamon). De 1980 ĝis lia 
morto en 1982 li subtenis la ideon 
“Jokohamo, kiel ŝipoj, haveno, kaj urbo” 
kaj Minato-Mirai 21 (Jokohamo, haven- 
urbo al futuro 21 centjara). Jokohamanoj 
ŝuldas nunan prosperon multe al bedaŭrata 
s-ro Ariyosi, kaj ankaŭ al lia patro, kiu, 
kiel urbestro, rekonstruis la urbon post 
ruino de granda tertremo Kantoo. 

(YAMAMOTO Akiya) 

noto: 

Tiu ĉi artikoleto estas origine preparita 
por la speciala rubriko “facetoj de la 
japana kulturo” en maja numero (2007) de 
La Revuo Orienta, la organo de Japana 
Esperanto-Instituto. 

La 48-a IFES 2007, RUMANIO - AZUGA 


En sunbrila kaj amika etoso, okazis, 
en Azuga/Rumanio, la 48-a IFES, kiun, 
modele aranĝis nia jam fame konata 
organizantino, vicĉefkomitatanino de 
IFEF, s-ino Rodica TODOR. Partoprenis 
23 skiantoj el 5 landoj, kiuj ĝisvivis speci- 
fan programon. Diskutata estis : ĉu 
IFES povos daŭri, ĉu ĝi restos en la 
origina formo? En Azuga tio estis bone 
solvita, ne nur en sporta senco. 

Organizis la aranĝon la prezidantino 
de la Rumana Esperanto-Fervojista Asocio, 
s-ino Rodica TODOR, kune kun siaj 
gekolegoj de Braŝovo, Bukaresto kaj 
Ploieŝti. 

Sabate, la 17-an de februaro, ekalvenis 
la gastoj kaj okazis la interkona vespero. 

La duan tagon, dimanĉe, la parto- 
prenintoj iom promenis tra la urbeto 
Azuga, bela ripozloko en la Valo de 
Prahova, situanta inter la montoj, kovrita 
de ĉiam verdaj arbaroj. 

Oni vizitis iaman famkonatan 
fabrikon de ĉampano, 
RHEIN,funkciantan ek de la jaro 1892. 
Ĉi tie oni eksciis pri la fabrikado de la 
ĉampano kaj, en gaja etoso, oni 
gustumis la plej altkvalitajn ĉampanojn. 

Posttagmeze okazis la skikonkurso, 
kies gajnintoj estas Silvia PURA- 
Rumanio kaj Ben INDESTEGE-Belgio. 
S-ro Martin Stuppnig enmanigis belajn 
pokalojn donacitajn de la urbestro de 
sia aŭstria loĝloko kaj de s-ro Johann 
Geroldinger, "la patro" de IFES. 

Sekvis la tradicia karnavalo, dum 
kiu ni admiris belajn kostumojn de 
geĉinoj, orienta geedza paro, tataro kaj 
dancistino en kabareto, kantisto el 
Meksikio, kowboy, la bendo ABBA 
k.a. 


La unuan premion oni atribuis al la 
fervoraj gekantistoj de ABBA 
(Gabriella Tibuleac,Rosmarie Macarie, 
Rodica Kraila,Alexandru Tibuleac) kaj 
la duan - al la ĉinino(Eniko Teghiu). 

Lundon, okazis tuttaga ekskurso en 
Braŝovon, kie, post la vizitado de la 
urbo, la partoprenintoj renkontis la E- 
kursanojn, kiuj, ĉiun lundon, ĉeestas 
por lerni la internacian lingvon en la 
Kulturdomo “Reduta”. Poste, ĝis 
malfrue vespere, en esperanta klubo, 
okazis en amikeca etoso, babilado... 
kelkfoje eĉ ..."krokodilado". 

Mardon, dum la dua tuttaga 
ekskurso, oni vizitis la fortikaĵon 
Raŝnov, la Kastelon Bran (kies nomo 
estas ligita al Drakula) kaj la faman 
ripozlokon Poiana Braŝov, kie en 
restoracio dakstila (la dakoj estas la 
prauloj de la rumana popolo) oni 
gustumis tradician vinon aŭ brandon 
bojlitajn kun spicaĵoj. 

Vespere, spite la laciĝon, Aurora 
BUTE kaj Rodica TODOR prezentis 
al la eksterlandanoj la gastigantan 
landon Rumanio, geografie, historie 
kaj per vidindaĵoj projekciitaj sur 
ekranon, imagoj pri norda Moldavio, 
la bela Maramure§ - kie la malnovaj 
tradicioj plej bone konserviĝis, la 
mezepokaj urboj Sighi§oara, Sibiu kaj 
Bra§ov, la verkoj de la mondfama 
skulptisto Constantin Brancu^i, la 
ĉefurbo Bukaresto, la bordo de Nigra 
Maro, la Delto de Danubo k.a. 

La Valo de Prahova estas vizitinda 
regiono, kie la turisto ne povas enui: 
oni povas viziti kelkajn ripoz- kaj 
kurac-lokojn, proksime situantajn. 

Oni ne povas eviti Sinaia-n, la 

somersidejon de la eksreĝa familio, kies 
kastelo Pele§ kaj kasteleto Peli§or indas 
viziton.Ne nur pro sia historia kaj 
kultura heredaĵo...sed ankaŭ pro la fakto 
ke Ŝia Moŝto la Reĝino Elisabeta 
samkiel Ŝia Moŝto la Princino Maria, 
kiuj loĝis ĉi tie, forte subtenis ek de la 
jaro 1907, la instruadon de Esperanto, 
precipe por blinduloj. 

Same, en Sinaia, troviĝas la vilao de 
George Enescu, fama muzikisto, 
komponisto kaj violonisto. Tie troviĝas 
ĉambro, kie loĝis kaj studis Jehudi 
Menuhin kun sia majstro Enescu. En la 
fino de la vizitado, en aparta salono, oni 
aŭskultis la belan muzikon de la Unua 
Rapsodio de Enescu. 

Vespere, s-ro Martin Stuppnig 
prezentis kvin tibetajn ritojn, kiuj 
helpas al homa sanstato. Ĉiuj 
partoprenintoj diligente provis la 
ekzercojn. 

Jaŭde, oni skiis en Predeal, alia fama 


ripozloko, kaj la 
neskiantoj ekskursis 
tra la arbaro, sur neĝa 
vojeto. 

Dum la adiaŭa 
vespero, ĉiuj 
gustumis la jam 
konatajn rumanajn 
bieron (bierfabriko 
troviĝas en Azuga) 
kaj vinon; oni kantis 
rumanajn kantojn, en 
bela, amika kaj vere 
esperantista etoso. 

Vendrede, la 
partoprenintoj 
forlasis la belan 
urbeton Azuga, ĉiu 
reveturis hejmen, 
espereble kun belaj memoroj pri 
vintra semajno en montara regiono de 
Rumanio. 

Ni devas gratuli kaj danki la sin- 
doneman ĉeforganizantinon, d-rino 
Rodica TODOR! Restas al mi 
(Martin) kiu komence salutis, ankaŭ 
en la nomo de nia IFEF-prezidanto, d- 
ro Romano BOLOGNESI - ankaŭ 
danki la afablan rumanan gastigadon! 

Dankon ankaŭ meritas la ceteraj 
helpintoj kaj la eksteraj kontribuintoj, 
la patro de IFES, Johann GEROLDIN- 
GER kaj la urbestro de Amoldstein, 
Erich KESSLER. Svebas la demando, 
kie okazos la 49-a IFES? Ni ankoraŭ 
ne imagas, kiu sekvos! Ĉu Rodica al 
Rodica? 

Resumo de 2 tekstoj verkitaj de 
Martin Stuppnig AFEF-Vicprezidanto 
(mastuppnig @ gmx.at) 

kaj de 

Rodica Todor prezidanto de REFA 

Invito 



La Germana Esperanta Fervojista 
Asocio 

Informas vin pri sia 51-a jarkunveno 
okazonta de la 26-a ĝis la 28-a de oktobro 
2007 kaj invitas vin partopreni tiun eventon. 

Ĝi okazos en BAD ELSTER la plej 
tradiciriĉa ŝtata kuracloko en Saksio. 

Jarkunveno estos aranĝita en hotelo 
BSM-Hotelo "Weisse Elster" kun komfortaj 
ĉambroj, kutimaj servoj kaj hala naĝejo. 
Bonvenon en BAD ELSTER 

Informoj haveblaj ĉe: 

Achim Meinel, Bachstelzenstrasse 5, 

14612 Falkensee 
Tel: 033 22 42 58 88 


Rilate la artikolon, kies titolo estas 
"Vojaĝo al Tibeto el Ĉinio", aperintan en 
paĝo 37 de EF n° 2007.2, la verkinto petas 
ke la titolo estu korektata al "Vojaĝo al 
Tibeto en Ĉinio". 

Fervoja Koresponda Servo 
S-ro Dan-Dragos ALDEA 
Sos. Nicolai Titulescu 14, B1 21, Ap 69 
RO-78152 Bucuresti 

B Retadreso: esperdragos@yahoo.com 
9 Se vi deziras uzi la servon, bonvolu indiki viajn 
nomon, aĝon, adreson, en kiuj landoj vi deziras 
_ korespondant(in)ojn, kaj pri kiaj temoj ktp. 

U Aldonu, se eble, internacian respondkuponon. 

